Blaze7451/Wiki-th-20250601 huggingface dataset:
มัณฑะเลย์

มัณฑะเลย์ หรือ มานดะเล (မန္တလေး, pron) เป็นอดีตเมืองหลวง และเมืองใหญ่อันดับที่สองของพม่ารองจากนครย่างกุ้ง ตั้งอยู่ในภาคมัณฑะเลย์ ฝั่งตะวันออกของแม่น้ำอิรวดี ห่างจากย่างกุ้งไปทางทิศเหนือ 716 กิโลเมตร ก่อตั้งขึ้นในปี ค.ศ. 1857 โดยพระเจ้ามินดง โดยตั้งชื่อตามภูเขามัณฑะเลย์ที่อยู่ใกล้เคียงซึ่งมีความสูง 775 ฟุต
มัณฑะเลย์เป็นเมืองศูนย์กลางการค้าทางตอนเหนือของพม่า และถือเป็นเมืองใหญ่เป็นอันดับสองของประเทศรองจากย่างกุ้ง นอกจากนี้ยังเป็นศูนย์กลางทางการค้าที่สำคัญบนเส้นทางการค้าระหว่างอินเดียกับจีน และรัฐบาลพม่ายังให้ความสำคัญโดยตั้งนิคมอุตสาหกรรมขึ้นในปี พ.ศ. 2533 ซึ่งปัจจุบันมีบริษัทเข้ามาดำเนินการประมาณ 1,000 แห่ง ส่วนใหญ่เป็นโรงงานถลุงเหล็กและโรงงานผลิตอุปกรณ์เครื่องจักรกล มัณฑะเลย์ยังเป็นเมืองศูนย์กลางคมนาคม มีทั้งท่าเรือและท่าอากาศยานนานาชาติมัณฑะเลย์

**ด้านสาธารณูปโภค**
ถนนที่ใช้รองรับการขนส่งอยู่ในสภาพค่อนข้างดี สาธารณูปโภคพื้นฐานอื่น ๆ เช่น น้ำประปา ไฟฟ้า โรงพยาบาล สถานีอนามัย มีคุณภาพและการให้บริการที่ดี ส่วนระบบโทรคมนาคมมีความสะดวกสบายพอสมควร สามารถใช้อินเทอร์เน็ตได้ อีกทั้งยังสามารถรับสัญญาณโทรทัศน์จากประเทศไทยได้บางช่องสัญญาณ

**ระเบียงภาพ**
Mandalay-Kuthodaw-36-Pagoden-gje.jpg
Mandalay-Kuthodaw-12-Zugang-gje.jpg
Mandalay-Kuthodaw-22-Boddhibaum-gje.jpg
Mandalay-Mahamuni-Buddhawaschung-12-gje.jpg
Mandalay-Mahamuni-Khmerfiguren-30-gje.jpg
Mandalay-Mahamuni-Natschrein-04-gje.jpg
Mandalay-Goldschlaeger-32-Packerei-gje.jpg
Mandalay-Markt-18-gje.jpg
Mandalay-Transport-50-Fussgaengerbruecke-gje.jpg
Mandalay-Ayeyarwady-18-Fischerei-gje.jpg

**อ้างอิง**

**แหล่งข้อมูลอื่น**
หมวดหมู่:เมืองหลวงเก่า
หมวดหมู่:เมืองในภาคมัณฑะเลย์
หมวดหมู่:มัณฑะเลย์
หมวดหมู่:สถานที่ที่มีประชากรในภาคมัณฑะเลย์
(เลิฟอีสไลก์อะ) ฮีตเวฟ

"ฮีตเวฟ" (Heat Wave) เป็นซิงเกิลฮิตในปี 1963 แต่งโดย ฮอลแลนด์-โดซิเออร์-ฮอลแลนด์ ขับร้องโดยเกิร์ลกรุปจากโมทาวน์ มาร์ธาแอนด์เดอะแวนเดลลาส และต่อมานักร้องเพลงร็อกหญิง ลินดา รอนสตัดต์ นำมาร้องใหม่อยู่ในผลงานระดับแผ่นเสียงทองคำขาวชุด Prisoner In Disguise และในบางครั้งเพลงนี้จะเรียกว่า "(เลิฟอีสไลก์อะ) ฮีตเวฟ" ถึงแม้ว่าตอนออกซิงเกิลในปี 1963 จะไม่ได้ใช้ชื่อนี้

**อ้างอิง**
หมวดหมู่:ซิงเกิลในปี พ.ศ. 2518
หมวดหมู่:ซิงเกิลในปี พ.ศ. 2553
หมวดหมู่:เพลงของมาร์ธาแอนด์เดอะแวนเดลลาส
หมวดหมู่:ซิงเกิลในปี พ.ศ. 2506
ซิสเตอร์สเลดจ์

ซิสเตอร์สเลดจ์ (Sister Sledge) เป็นกลุ่มดนตรีสัญชาติอเมริกัน จากฟิลาเดลเฟีย รัฐเพนซิลเวเนีย ก่อตั้งวงในปี ค.ศ. 1972 ประกอบด้วยสมาชิก 4 สาวพี่น้องคือ คิม สเลดจ์ (เกิด 21 สิงหาคม 1958), เดบบี สเลดจ์ (เกิด 9 กรกฎาคม 1954), โจนี สเลดจ์ (เกิด 13 กันยายน 1957) และเคธี สเลดจ์ (เกิด 6 มกราคม 1959) นอกจากนี้พวกเธอยังมีพี่สาวชื่อ แคโรล แต่ไม่ได้เป็นบุคคลมีชื่อเสียง
4 พี่น้องเป็นหลานสาวของอดีตนักร้องโอเปราที่ชื่อ วิโอลา วิลเลียมส์ พวกเธอเคยแสดงภายใต้ชื่อวง มิสซิสวิลเลียมส์แกรนด์ชิลเดรน

**ผลงานเพลง**

**อัลบั้ม**
Circle of Love (1975) US R&B #56
*Together (1977)
*We Are Family (1979) US Pop #3, US R&B #1, UK #7
*Love Somebody Today (1980) US Pop #31, US R&B #7
*All American Girls (1981) US Pop #42, US R&B #13
*The Sisters (1982) US Pop #69, US R&B #17
*Bet Cha Say That to All the Girls (1983) US Pop #169, US R&B #35
*When the Boys Meet the Girls (1985) US R&B #52, UK #19
*Freak Out (with Chic) (1987) UK #72
*The Very Best of Sister Sledge  (1993) UK #19
*African Eyes (1997)
*Style (2003)

**ซิงเกิล**
1 "Frankie" ติดชาร์ตสูงสุดที่ #15 บนชาร์ต Hot Adult Contemporary Tracks Chart.

**อ้างอิง**
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีโซลสัญชาติอเมริกัน
หมวดหมู่:เกิร์ลกรุปสหรัฐอเมริกา
หมวดหมู่:กลุ่มดนตรีที่ก่อตั้งในปี พ.ศ. 2515
ยืม

คำสำคัญ "ยืม" สามารถหมายถึง- ยืม (loan) - สัญญาซึ่งบุคคลฝ่ายหนึ่ง เรียกว่า "ผู้ให้ยืม" (lender) ส่งมอบทรัพย์สินของตนให้แก่บุคคลอีกฝ่ายหนึ่ง เรียกว่า "ผู้ยืม" (borrower) ให้ผู้ยืมใช้สอย และผู้ยืมจะได้คืนทรัพย์สินนั้นให้แก่ผู้ให้ยืมเมื่อเขาใช้สอยเสร็จแล้ว- ขอสิ่งของ เงิน เป็นต้น มาใช้ชั่วระยะเวลาหนึ่งแล้วคืนให้หรือใช้คืน- นำของของผู้อื่นมาใช้เป็นของตน เช่น
** คำยืม (loanword) เป็นการนำคำในภาษาอื่นมาใช้ในภาษาของตน
** ยืมวัฒนธรรมตะวันตกมาใช้
** ยืมความคิด- การยืม - ในการลบเลข ถ้าเลขตัวตั้งในหลักใดน้อยกว่าเลขที่จะนำมาลบ ให้นำเลขจากหลักสูงถัดไปมาเพิ่มเลขตัวตั้ง เพื่อให้มากพอที่จะลบได้ เช่น 43 - 5 ในที่นี้ 5 ลบจาก 3 ไม่ได้ 3 ต้องยืม 4 ซึ่งเป็นหลักสิบมา 1 รวมเป็น 13 แล้วลบออกเสีย 5 เหลือ 8 4 เมื่อถูกยืมไป 1 ก็เหลือ 3 ผลลัพธ์ 38
กู้ (แก้ความกำกวม)

คำสำคัญ "กู้" สามารถหมายถึง- กู้ยืม (loan of money)- ทำให้กลับคืนดีอย่างเดิม เช่น กู้เรือ กู้ชาติ กู้ชื่อ- เก็บเข้าที่ เช่น กู้ข้าว กู้ผ้า- เอาเครื่องจับปลาขึ้นจากน้ำ เช่น กู้ไซ กู้ลอบ
โลน (แก้ความกำกวม)

คำสำคัญ "โลน" สามารถหมายถึง- ยืม (loan) - สัญญาซึ่งบุคคลฝ่ายหนึ่ง เรียกว่า "ผู้ให้ยืม" (lender) ส่งมอบทรัพย์สินของตนให้แก่บุคคลอีกฝ่ายหนึ่ง เรียกว่า "ผู้ยืม" (borrower) ให้ผู้ยืมใช้สอย และผู้ยืมจะได้คืนทรัพย์สินนั้นให้แก่ผู้ให้ยืมเมื่อเขาใช้สอยเสร็จแล้ว- โลน (แมลง) (crab louse) - ชื่อแมลงขนาดเล็กชนิด Pthirus pubis ในวงศ์ Pediculidae ตัวยาว 1.5-2 มิลลิเมตร ลำตัวค่อนไปทางรูปไข่แบน สีขาว อมน้ำตาลอ่อน ไม่มีปีก ปลายขางอแหลมเกือบเป็นง่ามเหมือน ก้ามปู อาศัยอยู่ตามบริเวณขนในที่ลับของคน กัดและดูดเลือด กินเป็นอาหาร ทำให้เกิดอาการคัน- อาการที่แสดงกิริยาวาจาหยาบคายไปในทางลามก มักใช้เข้าคู่กับคำ "หยาบ" เป็น "หยาบโลน" เช่น แสดงกิริยาโลน พูดจาหยาบโลน
สมเด็จพระราชินีซังเก โชเดน วังชุก

สมเด็จพระราชินีซังเก โชเดน วังชุก พระราชชนนีแห่งภูฏาน (སངས་རྒྱས་ཆོས་ལྡན, w=sangs-rgyas chos-ldan; พระราชสมภพ 11 พฤษภาคม ค.ศ. 1963) ทรงเป็นหนึ่งในพระอัครมเหสีพระองค์ที่ 4 ใน สมเด็จพระราชาธิบดีจิกมี ซิงเย วังชุก พระบรมราชชนกใน สมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏานพระองค์ปัจจุบัน โดยสมเด็จพระราชาธิบดีจิกมี ซิงเย วังชุก พระบรมราชสวามีของพระองค์ ได้ทรงสละราชสมบัติให้พระราชโอรสพระองค์โตที่พระราชสมภพในสมเด็จพระราชินีหรือพระอัครมเหสีพระองค์ที่สามให้ทรงขึ้นครองราชย์ โดยสมเด็จพระราชินีทั้งหมด 4 พระองค์นั้นเป็นพระพี่น้องกันทั้งหมด

**พระราชโอรสธิดา**
สมเด็จพระราชินีซังเก โชเดน วังชุกทรงให้การพระประสูติกาลพระราชโอรส-ธิดาให้แก่สมเด็จพระราชาธิบดีจิกมี ซิงเย วังชุก 2 พระองค์ ได้แก่- เจ้าชายคัมซุม ซิงเย วังชุก (ประสูติ 6 ตุลาคม ค.ศ. 1985 -) - เจ้าหญิงยูเพลมา โชเดน วังชุก (ประสูติ ค.ศ. 1993 - )

**อ้างอิง**

**หมายเหตุ**

**แหล่งข้อมูลอื่น**
  Bhutan News Online-  World Who's Who
หมวดหมู่:ราชินีแห่งภูฎาน
หมวดหมู่:ราชวงศ์วังชุก
การนึ่ง

อุปกรณ์สำหรับการนึ่งการนึ่ง หรือ การอบไอน้ำ เป็นกระบวนการทำอาหารให้สุกโดยการผ่านความร้อนจากไอน้ำ จากการต้มน้ำให้ถึงจุดเดือด การนึ่งเป็นกระบวนการทำอาหารที่เหมาะสมกับอาหารเกือบทุกชนิด ซึ่งสามารถรักษาและคงความชื้นไว้ในอาหารได้เป็นอย่างดี

**กระบวนการ**
การนึ่งเป็นกระบวนการที่ผ่านความร้อนจากไอน้ำโดยตรง ที่ได้จากการระเหยของการต้มน้ำให้เดือดอย่างต่อเนื่อง โดยที่วัตถุดิบที่ใช้ในการนึ่งจะถูกวางไว้ในอุปกรณ์ที่มีฝาปิดมิดชิด เช่น ซึง หรือ หวด (สำหรับการนึ่งข้าวเหนียว) ที่ใช้เพื่อแยกจากการสัมผัสกับน้ำโดยตรง

**อาหารจากการนึ่ง**
ปลานึ่ง
โดยรวมแล้วอาหารที่ใช้นึ่งจะเป็นผักเสียส่วนมาก เช่น ข้าวโพดนึ่ง มันนึ่ง บวบนึ่ง ข้าวเหนียวนึ่ง ถั่วนึ่ง อาหารประเภทเนื้อและอาหารทะเลที่ใช้การนึ่ง เช่น ไก่นึ่งตะไคร้ หมูนึ่งมะนาว ปลานึ่งมะนาว

**อ้างอิง**
หมวดหมู่:เทคนิคการทำอาหาร
อดัม โบรดี

อดัม จาเรด โบรดี (Adam Jared Brody) เกิดเมื่อวันที่ 15 ธันวาคม ค.ศ. 1979 เป็นนักแสดงชาวอเมริกัน มีผลงานแสดงภาพยนตร์และโทรทัศน์ ในบางครั้งยังเป็นนักดนตรี เขาเริ่มอาชีพบันเทิงในปี ค.ศ. 1995 ปรากฏในซีรีส์เรื่อง Gilmore Girls และซีรีส์เรื่องอื่น จนในต่อมามีชื่อเสียงในบทบาท เซธ โคเฮน ในเรื่อง The O.C. 
โจเอล สไตน์แห่งนิตยสารไทม์ ยังอธิบายถึงโบรดี โดยเรียกว่า "ลักษณะแบบอดัม โบรดี" ที่มีเอกลักษณ์เฉพาะตัวบนจอในลักษณะ "เนิร์ด ช่างเสียดสี ยิวไม่เด่น โบรดียังปรากฏในภาพยนตร์หลายเรื่องอย่างเช่น Mr. & Mrs. Smith, Thank You for Smoking, Jennifer's Body และ In the Land of Women นอกจากนี้เขายังเป็นที่รู้จักในบทของ "เฟรดดี ฟรีแมน/ซาแซม (ผู้ใหญ่)" ในภาพยนตร์ซุปเปอร์ฮีโรเรื่อง ซาแซม! 

**อ้างอิง**
หมวดหมู่:นักแสดงอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากแซนดีเอโก
กฎว่าด้วยเอกสิทธิ์แปดประการ

กฎว่าด้วยเอกสิทธิ์แปดประการ (p=Bā Yì; Eight Deliberations) เป็นกฎหมายจีนดั้งเดิมประเภทหนึ่งที่ใช้เป็นข้อพิจารณาในการลดโทษสำหรับอภิชนบางกลุ่ม เช่น สมาชิกราชวงศ์ ขุนนาง และชนชั้นสูงอื่น ๆ
กฎว่าด้วยเอกสิทธิ์แปดประการตราขึ้นในวุยก๊ก สมัยสามก๊ก โดยพัฒนามาจากกฎแห่งโจว อันมีหลักว่า ผู้กระทำความผิดอาญา หากมีลักษณะอย่างหนึ่งอย่างใดดังต่อไปนี้ ให้ได้รับการลดโทษ คือ เป็นประยูรญาติขององค์อธิปัตย์ เป็นสหายสนิทชิดเชื้่อกับองค์อธิปัตย์ เป็นผู้มีคุณความดีอย่างใหญ่หลวง เป็นผู้มีคุณธรรมมาก เป็นข้าราชการชั้นสูง เป็นเจ้าหน้าที่ของรัฐที่ได้รับการยกเว้นเป็นพิเศษ หรือเป็นอาคันตุกะขององค์อธิปัตย์หรือเป็นประยูรญาติของประมุขแห่งรัฐคนก่อน
ต่อมาได้รับการตราไว้ในมาตรา 7 แห่งประมวลกฎหมายราชวงศ์ถัง และคงได้รับนามตามเดิม โดยตามมาตรา 7 นี้ การไต่สวนและพิจารณาพิพากษาผู้มีลักษณะข้างต้นต้องได้รับราชานุญาตจากพระจักรพรรดิเสียก่อน ทว่า ในมาตรา 8 บัญญัติยกเว้นว่า มิให้ใช้มาตรา 7 หากบุคคลดังกล่าวกระทำความผิดร้ายแรงตามกฎว่าด้วยความชั่วสิบประการ ซึ่งประมวลกฎหมายของราชวงศ์ต่อ ๆ มาของจีนก็มีหลักการเดียวกัน
กฎว่าด้วยเอกสิทธิ์แปดประการ ประกอบด้วย
# ความเป็นพระประยูรญาติกับพระจักรพรรดิ (p=Yì Qīn) ได้แก่ พระราชวงศ์หกชั้นที่สามารถเข้าร่วมพระราชพิธีพระศพพระจักรพรรดิและเครือญาติพระราชวงศ์หกชั้น รวมถึงพระอัยยิกาของพระจักรพรรดิ และพระประยูรญาติข้างพระชนนีซึ่งอยู่ในห้าชั้นที่สามารถเข้าร่วมพระราชพิธีพระศพพระจักรพรรดิ
# ความเป็นราชวัลลภของพระจักรพรรดิ (p=Yì Gù) รวมถึง ราชวัลลภเคยสนองพระคุณเป็นเวลายาวนานแม้ต่อมาจะเกษียณแล้วก็ตาม
# ความเป็นผู้มีคุณธรรมสูง (p=Yì Xián) หมายถึง ผู้มีคุณธรรมระดับที่เป็นแบบอย่างสำหรับประชาชนทั่วไป
# ความเป็นผู้มีความสามารถสูง (p=Yì Néng) หมายถึง ผู้มีความสามารถด้านบุ๋นหรือบู๊ระดับสูงชนิดหาเปรียบได้ยากชนิดที่เป็นแบบอย่างสำหรับอนุชน
# ความเป็นผู้มีคุณงามความดีมาก่อน (p=Yì Gōng) เช่น ผุ้เคยนำทัพใหญ่ชนะสงครามมาก่อน
# ความเป็นผู้มีตำแหน่งสูง (p=Yì Guì) หมายถึง ข้าราชการตั้งแต่ระดับสามขึ้นไป
# ความเป็นผู้มีวิริยะสูง (p=Yì Qín) หมายถึง ผู้เป็นข้าราชการพลเรือนหรือทหารซึ่งได้ปฏิบัติหน้าที่โดยไม่ย่อท้อหรือฝ่าฟันอันตรายใหญ่หลวงเพื่อประชาชนมาก่อน
# ความเป็นอาคันตุกะแห่งรัฐ (p=Yì Bīn)

**เชิงอรรถ**

**อ้างอิง**
 Chü, Tung-tsu. (1965). Law and Society in Traditional China, Paris: Mouton & Co.- Johnson, Wallace Stephen (1979). The T’ang Code, Volume I, General Principles, Princeton: Princeton University Press.- Johnson, Wallace Stephen (1997). The T’ang Code, Volume II, Specific Articles, Princeton: Princeton University Press.
หมวดหมู่:กฎหมายจีน
Nepenthes sumatrana

Nepenthes sumatrana เป็นหม้อข้าวหม้อแกงลิงถิ่นเดียวของสุมาตรา ประเทศอินโดนีเซีย ซึ่งได้ถูกตั้งชื่อตามแหล่งที่อยู่

**ลักษณะทางพฤกษศาสตร์**
N. sumatrana เป็นไม้เลื้อยไต่ มีลำต้นกึ่งทรงกระบอกยาว 15 ม.หนา 0.9 ซม. ปล้องยาว 20 ซม. ใบคล้ายแผ่นหนัง มีก้านใบ แผ่นใบรูปใบหอก-รูปไข่กลับ ยาว 55 ซม.กว้าง 9 ซม. มีเส้นใบตามยาว 6-8 เส้น และเส้นใบแบบขนนกมากมาย สายดิ่งยาว 60 ซม.
หม้อใบกระจุกเป็นทรงรูปไข่ถึงทรงรูปไข่แคบในครึ่งล่างและเป็นทรงกระบอกในครึ่งบน สูง 10 ซม.กว้าง 4 ซม.มีปีกตะเข็บ 1 คู่ด้านหน้า เพอริสโตมทรงกระบอกเมื่อตัดขวาง กว้าง 4 มม. ล้อมรอบด้วยฟันที่ไม่แยกกัน ฝารูปกึ่งวงกลม ไม่มีรยางค์ มีเดือยเดี่ยว (ยาว ≤15 มม.) ที่ฐานฝา
หม้อล่างทรงรูปไข่ มีคอใต้เพอริสโตม สูง 20 ซม. กว้าง 10 ซม. มีปีกตะเข็บ 1 คู่กว้าง 6 มม. เพอริสโตมเป็นทรงกระบอกเมื่อตัดขวาง กว้าง 10 มม. ฝารูปวงกลม มีเดือยเดี่ยว
หม้อบนรูปกรวย ถ้าวัดตามความยาวแล้ว จะเป็นหม้อข้าวหม้อแกงลิงที่มีหม้อบนใหญ่ที่สุดที่สกุล สูง 30 ซม. กว้าง 15 ซม. ปีกตะเข็บลดรูปลงเหลือแค่สัน ปากยกขึ้นในด้านหน้าเห็นได้ชัด ซึ่งคล้ายกับ N. rafflesiana
N. sumatrana มีช่อดอกแบบกระจะ ในเพศผู้ก้านช่อดอกยาว 20 ซม. ขณะที่แกนกลางสูง 70 ซม. ในช่อดอกเพศเมียมีก้านช่อดอกยาวกว่า (≤30 ซม.) และแกนกลางสั้นกว่า (≤40 ซม.) ก้านดอกมีหนึ่งถึงสองดอก ยาว 15 มม. กลีบเลี้ยงรูปไข่ ยาว 6 มม.
บางส่วนของพืชปกคลุมด้วยขนหรือขนกิ่งสั้นประปราย ซึ่งร่วงง่าย มีขนสั้นสีน้ำตาลที่ขอบใบ
ไม่มีรูปแบบและความหลากหลายของ N. sumatrana บันทึกไว้

**ลูกผสมตามธรรมชาติ**
 ? N. beccariana × N. sumatrana- N. eustachya × N. sumatrana- N. gracilis × N. sumatrana- ? N. longifolia × N. sumatrana- N. mirabilis × N. sumatrana
ลูกผสมระหว่าง N. eustachya เป็นที่รู้จักตั้งแต่ปี ค.ศ. 1990 โดยถูกบันทึกเป็น N. alata × N. treubiana

**อ้างอิง**

**แหล่งข้อมูลอื่น**
 Danser, B.H. 1928.  47. Nepenthes Treubiana. In: The Nepenthaceae of the Netherlands Indies. Bulletin de Jardin de Botanique, Buitenzorg, Série III, 9(3–4): 249–438.
หมวดหมู่:หม้อข้าวหม้อแกงลิง
รายชื่อธงในประเทศโปแลนด์

บทความนี้ว่าด้วยธงต่างๆ ในประเทศโปแลนด์โดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติโปแลนด์

**ธงของโปแลนด์ในปัจจุบัน**

**ธงชาติ**

**ธงราชการทหาร**

**ธงประจำตำแหน่งสำหรับทุกเหล่าทัพ**

**ธงกองทัพบก**

**กองทัพอากาศ**

**ธงกองทัพเรือ**

**= ธงแสดงยศ =**

**= ธงแสดงตำแหน่ง =**

**ธงหน่วยรบพิเศษ**

**ธงสำหรับหน่วยประจำการอื่นๆ**

**ธงพิเศษสำหรับใช้ในหน้าที่ราชการ**
ธงหน่วยงานพิเศษต่างๆ ของรัฐ เป็นสิ่งที่ใช้สำหรับเรือในราชการของฝ่ายพลเรือนในขณะปฏิบัติหน้าที่  ธงเหล่านี้ใช้การออกแบบขั้นพื้นฐานเหมือนกัน กล่าวคือ พื้นธงสีขาว มีแถบกว้างขนาด 1 ใน 5 ส่วนของธง พาดที่กลางธงตามแนวยาว  กลางธงแต่ละธงนั้นมีรูปตราแผ่นดินซ้อนทับบนรูปสมอสีเหลืองทอง ซึ่งสมอดังกล่าวสูง 3 ใน 5 ส่วนของความกว้างธง  แถบสีแนวยาวที่กลางธงนั้นเว้นเป็นช่องไว้ ไม่สัมผัสกับรูปสมอหรือตราอาร์ม  ส่วนการระบุว่าเรือดังกล่าวสังกัดหน่วยงานใดนั้นจะกระทำด้วยการใช้สีของแถบกลางธง 

**ธงสำหรับหน่วยการปกครองระดับวอเยวูชตวา**

**ธงในอดีต**

**ธงขบวนการทางการเมือง**

**ดูเพิ่ม**
 รายชื่อธงเรือในประเทศโปแลนด์- ธงประจำเขตการปกครองของโปแลนด์- มาซูแร็กดอมบรอฟสกีแยกอ

**อ้างอิง**

**แหล่งข้อมูลอื่น**
 title=ธงชาติโปแลนด์
ปโแลนด์
หมวดหมู่:ธงในประเทศโปแลนด์
เจ้าชายฟิลิป เจ้าชายรัชทายาทแห่งยูโกสลาเวีย

เจ้าชายฟิลิป เจ้าชายรัชทายาทแห่งเซอร์เบีย หรือ เจ้าชายฟิลิป เจ้าชายรัชทายาทแห่งยูโกสลาเวีย (Philip, Hereditary Prince of Yugoslavia; ประสูติ 15 มกราคม พ.ศ. 2525) ประสูติที่แฟร์เฟ็กซ์ รัฐเวอร์จิเนีย สหรัฐ ทรงเป็นรัชทายาทแห่งราชวงศ์ยูโกสลาเวีย
พระองค์เป็นพระโอรสในอาเล็กซานดาร์ คาราจอร์เจวิชกับอดีตพระวรชายาเจ้าหญิงมารีอา ดา กลอเรีย ดัสเชสแห่งเซกอร์เบ ซึ่งปัจจุบันเจ้าหญิงมาเรียทรงอภิเษกสมรสกับดยุกแห่งเซกอร์เบ และพระองค์ยังเป็นพระเชษฐาฝาแฝดกับเจ้าชายอเล็กซานเดอร์แห่งเซอร์เบีย พระองค์ทรงอยู่ในลำดับที่สองของการสืบราชบัลลังก์เซอร์เบียรองจากพระเชษฐาคือ เจ้าชายปีเตอร์ รัชทายาทแห่งเซอร์เบีย พระอัยกาและพระอัยยิกาของพระองค์คือสมเด็จพระราชาธิบดีปีเตอร์ที่ 2 แห่งยูโกสลาเวียและสมเด็จพระราชินีอเล็กซันดราแห่งยูโกสลาเวียผู้ซึ่งเป็นพระธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเซีย มานอส พระวรราชชายาแห่งกรีซ ผู้มีสายทรงบิดาจากพระเจ้าจอร์จที่ 1 แห่งกรีซที่ราชวงศ์โคเมนอส สายทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซที่ราชวงศ์โรมานอฟ พระอัยกาและพระอัยยิกาฝ่ายพระมารดาของเจ้าชายฟิลิปคือเจ้าชายเปโดร กัสโตรแห่งออร์เลออง-บราแกนซากับเจ้าหญิงมาเรีย เดอ ลา เอสปาเรนซา แห่งบูร์บง-ทูซิชิลี มีพระบิดามารดาอุปถัมภ์คือสมเด็จพระราชินีโซเฟียแห่งสเปน,สมเด็จพระราชาธิบดีคอนสแตนตินที่ 2 แห่งกรีซและเจ้าหญิงอาน ดัชเชสแห่งกาลาเบรีย
เจ้าชายฟิลิปทรงพำนักในรัฐเวอร์จิเนียจนกระทั่ง พ.ศ. 2527 ทรงเข้าศึกษาที่โรงเรียนในกรุงลอนดอนพร้อมกับพระอนุชาฝาแฝด ใน พ.ศ. 2543 ทรงสำเร็จการศึกษาจากโรงเรียนคิงส์ที่เคนเตอร์บิวรี ทรงสำเร็จการศึกษาปริญญาตรีจากมหาวิทยาลัยลอนดอนในด้านศิลปะ ปัจจุบันทรงทำงานที่สถาบันการเงินในลอนดอน
ในวันที่ 17 กรกฎาคม พ.ศ. 2544 เจ้าชายฟิลิปและพระราชวงศ์ได้รับสิทธิ์ในพระราชวังเบลิ ดีวอร์ในกรุงเบลเกรด พระองค์ทรงอยู่ในลำดับการสืบราชบัลลังก์อังกฤษอีกด้วย ทางพระมารดาทรงเป็นเชื้อสายของมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสโดยเป็นเชื้อสายในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง
ในวันที่ 27 เมษายน พ.ศ. 2565 พระเชษฐาของพระองค์เจ้าชายปีเตอร์ได้สละตำแหน่งเจ้าชายรัชทายาทแห่งยูโกสลาเวียต่อพระองค์และทายาทของพระองค์ ทำให้เจ้าชายฟิลิปกลายเป็นเจ้าชายรัชทายาทแห่งยูโกสลาเวีย

**อ้างอิง**
 Royalfamily.org - Prince Philip
ฟ
หมวดหมู่:รัชทายาท
เจ้าชายอเล็กซานเดอร์แห่งเซอร์เบีย

เจ้าชายอเล็กซานเดอร์แห่งเซอร์เบีย (Prince Alexander of Yugoslavia; 15 มกราคม พ.ศ. 2525) ประสูติที่แฟร์เฟ็กซ์ รัฐเวอร์จิเนีย สหรัฐ ทรงเป็นหนึ่งในพระราชวงศ์ยูโกสลาฟ
พระองค์เป็นพระโอรสในอาเล็กซานดาร์ คาราจอร์เจวิชกับอดีตพระวรชายาเจ้าหญิงมารีอา ดา กลอเรีย ดัสเชสแห่งเซกอร์เบ ซึ่งปัจจุบันเจ้าหญิงมาเรียทรงอภิเษกสมรสกับดยุกแห่งเซกอร์เบ และพระองค์ยังเป็นพระอนุชาฝาแฝดกับเจ้าชายฟิลิปแห่งยูโกสลาเวีย พระองค์ทรงอยู่ในลำดับที่สามของการสืบราชบัลลังก์เซอร์เบียรองจากพระเชษฐาทั้ง 2 คือ เจ้าชายปีเตอร์ รัชทายาทแห่งเซอร์เบียและเจ้าชายฟิลิปแห่งยูโกสลาเวีย พระอัยกาและพระอัยยิกาของพระองค์คือสมเด็จพระราชาธิบดีปีเตอร์ที่ 2 แห่งยูโกสลาเวียและสมเด็จพระราชินีอเล็กซันดราแห่งยูโกสลาเวียผู้ซึ่งเป็นพระธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเซีย มานอส พระวรราชชายาแห่งกรีซ ผู้มีสายทรงบิดาจากพระเจ้าจอร์จที่ 1 แห่งกรีซที่ราชวงศ์โคเมนอส สายทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซที่ราชวงศ์โรมานอฟ พระอัยกาและพระอัยยิกาฝ่ายพระมารดาของเจ้าชายฟิลิปคือเจ้าชายเปโดร กัสโตรแห่งออร์เลออง-บราแกนซากับเจ้าหญิงมาเรีย เดอ ลา เอสปาเรนซา แห่งบูร์บง-ทูซิชิลี มีพระบิดามารดาอุปถัมภ์คือสมเด็จพระราชินีโซเฟียแห่งสเปน,สมเด็จพระราชาธิบดีคอนสแตนตินที่ 2 แห่งกรีซและเจ้าหญิงแอนน์ ดัสเชสแห่งคาลาเบรีย
เจ้าชายอเล็กซานเดอร์ทรงพำนักในรัฐเวอร์จิเนียจนกระทั่ง พ.ศ. 2527 ทรงเข้าศึกษาที่โรงเรียนในกรุงลอนดอนพร้อมกับพระเชษฐาฝาแฝด ใน พ.ศ. 2547 ทรงสำเร็จการศึกษาจากโรงเรียนคิงส์ที่เคนเตอร์บิวรี ทรงสำเร็จการศึกษาปริญญาตรีในด้านศิลปะการสื่อสารที่มหาวิทยาลัยซานฟรานซิสโก ปัจจุบันทรงทำงานที่สถาบันการเงินในลอนดอน เจ้าฟ้าชายอเล็กซานเดอร์ทรงจบปริญญาโททางศิลปศาสตร์ที่มหาวิทยาลัยในอเมริกา ปัจจุบันทรงทำงานด้านเครือข่ายอินเทอร์เน็ตอิเล็กทรอนิกส์ในแคลิฟอร์เนีย
ในวันที่ 17 กรกฎาคม พ.ศ. 2544 เจ้าชายอเล็กซานเดอร์และพระราชวงศ์ได้รับสิทธิ์ในพระราชวังเบลิ ดีวอร์ในกรุงเบลเกรด พระองค์ทรงอยู่ในลำดับการสืบราชบัลลังก์อังกฤษอีกด้วย ทางพระมารดาทรงเป็นเชื้อสายของมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสโดยเป็นเชื้อสายในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง

**อ้างอิง**
 * Royal.rs - Prince Alexanderfix-attempted=yes 
อ
หุบเขากษัตริย์

สถานที่ตั้งของหุบเขาในหุบเขาธีบัน ทางฝั่งตะวันตกของแม่น้ำไนล์ ในเดือนตุลาคม 1988 (ลูกศรแดง แสดงถึงที่ตั้ง)
หุบเขากษัตริย์ (وادي الملوك, Wādī al-Mulūk; The Valley of the Kings) เป็นหุบเขาในประเทศอียิปต์ เป็นหลุมศพของกษัตริย์และราชวงศ์ในราชอาณาจักรใหม่ (ตั้งแต่ราชวงศ์ที่ 18 ถึง 20 ของอียิปต์โบราณ). หุบเขาตั้งอยู่บนฝั่งตะวันตกของแม่น้ำไนล์ ฝั่งตรงข้ามกับเมืองธีปส์ (หรือ ลักซอร์ในปัจจุบัน) ตั้งอยู่ใจกลางของธีบันเนโครโปลิส บริเวณที่อุดมสมบูรณ์ในทะเลทรายนั้นประกอบด้วย 2 หุบเขาคือ หุบเขาตะวันออก (ที่เป็นที่ตั้งของสุสานเป็นส่วนใหญ่) และหุบเขาตะวันตก 
ในปี 2006 ได้มีการค้นพบห้อง (เควี 63) และในปี 2008 ได้ค้นพบทางเข้าสุสานอีก 2 แห่ง หุบเขานี้มีหลุมศพอยู่ 63 แห่งและห้อง (ที่มีหลายขนาดทั้งห้องเล็ก ๆ ไปจนถึงสุสานที่มีห้องซับซ้อน ที่มีห้องมากกว่า 120 ห้อง) และยังเป็นที่ฝังพระศพที่สำคัญของราชวงศ์ของอาณาจักรใหม่แห่งอียิปต์โบราณ รวมถึงยังมีสุสานของบุคคลสำคัญอีกหลายแห่ง สุสานตกแต่งด้วยภาพของเทพเจ้าอียิปต์และได้ให้ข้อมูลความเชื่อเกี่ยวกับพิธีศพในช่วงเวลานั้น สุสานทั้งหมดดูเหมือนจะถูกเปิดและโจรรกรรมวัตถุโบราณไปแล้ว แต่ก็ยังให้แนวคิดเกี่ยวกับความมั่งคั่งและอำนาจในการปกครองในยุคนั้น
พื้นที่นี้ถือเป็นการค้นพบด้านโบราณคดีและอียิปต์ศึกษา ตั้งแต่สิ้นสุดศตวรรษที่ 18 สุสานและที่ฝังศพก็ยังคงเป็นที่สนใจในการสำรวจข้อมูล ในยุคสมัยใหม่นี้หุบเขาเป็นที่มีชื่อเสียงขึ้นมาหลังจากการค้นพบสุสานของฟาโรห์ตุตันคามุน (ที่เป็นที่เลื่องลือด้านคำสาปฟาโรห์)และยังถือเป็นหนึ่งในสถานที่โบราณคดีที่โด่งดังที่สุดในโลก ในปี ค.ศ. 1979 ถูกยกให้เป็นมรดกโลก ร่วมกับส่วนที่เหลือของธีบันเนโครโพลิส การค้นพบ การขุดค้นหาวัตถุโบราณ และการอนุรักษ์ยังคงดำเนินการต่อไป และยังถือเป็นจุดศูนย์กลางการท่องเที่ยวในปัจจุบัน ที่เปิดให้เข้าชม

**อ้างอิง**
หมวดหมู่:แหล่งมรดกโลกในประเทศอียิปต์

หมวดหมู่:สิ่งก่อสร้างในประเทศอียิปต์
เควี 63

พื้นที่บริเวณเหนือห้อง ถ่ายในเดือนมีนาคม 2005 ในช่วงที่หลังค้นพบ เควี 63 ในช่วงแรก
เควี 63 (KV63) เป็นห้องที่ถูกค้นพบในหุบเขากษัตริย์ เดิมทีเชื่อว่าเป็นสุสาน แต่ปัจจุบันเชื่อว่าเป็นห้องเก็บของสำหรับขั้นตอนในการทำมัมมี่
ภายในห้องประกอบด้วยโลงศพไม้ 7 โลงและไหขนาดใหญ่หลายไห โลงศพทุกโลงได้ถูกผนึกออกแล้ว และสิ่งที่พบเป็นเพียงวัสดุสำหรับการทำมัมมี่ และไหก็บรรจุด้วยของสำหรับการทำมัมมี่ อย่างเช่นเกลือ ผ้าลินิน และเครื่องปั้นดินเผาที่แตกอย่างตั้งใจหลายชิ้น
ดินที่ผนึกไว้ยังมีอักษรอย่างเช่น ส่วนหนึ่งของคำว่า "พา อะเท็น"  (pa-aten) ซึ่งเป็นส่วนหนึ่งของชื่อมเหสีของตุตันคามุน ที่ชื่อ อังเคเซนามุน (Ankhesenamun) จากสิ่งจารึกของรูปแบบสถาปัตยกรรมของห้อง และรูปแบบของโลงและไหทำให้ชี้ยุคสมัยไปที่ราชวงศ์ที่ 18 ในยุคสมัยเดียวกับตุตันคามุน ที่มีสุสานอยู่ใกล้กับห้องนี้

**อ้างอิง**
หมวดหมู่:หุบเขากษัตริย์
เอสเคอีโฟร์ตีเอต

เอสเคอีโฟร์ตีเอต SKE ย่อมาจาก ซากาเอะ ซึ่งเป็นชื่อเขตหนึ่งในเมืองนะโงะยะ คือ กลุ่มศิลปินไอดอลสาว ซึ่งมี Akimoto Yasushi เป็นโปรดิวเซอร์ ตั้งอยู่ที่เขตซาคาเอะ เมืองนาโงย่า จังหวัดไอจิ SKE48 มีการออดิชั่นและเดบิวท์ในช่วงเดือนตุลาคมปี 2008 โดยแบ่งทีมออกเป็น ทีม S ทีม KII และทีม E โดยมี Tsuyokimono yo เป็นเดบิวท์

**สมาชิก**
200px
ตัวหนา คือลีดเดอร์ของทีม

**ทีม S**
สีประจำทีมคือ ██ สีส้ม โดยมี Aikawa Honoka เป็นลีดเดอร์ 

**ทีม KII**
สีประจำทีมคือ ██ สีแดง โดยมี Ito Miki เป็นลีดเดอร์ และมี Fujimoto Fuyuka เป็นรองลีดเดอร์

**ทีม E**
สีประจำทีมคือ ██ สีเขียวอ่อนน้ำทะเล โดยมี Akahori Kimie เป็นลีดเดอร์ และมี Nakamura Izumi เป็นรองลีดเดอร์

**เคงคิวเซย์**
รุ่นที่ 12 เปิดตัวเมื่อวันที่ 1 ตุลาคม 2023 ด้วยจำนวนสมาชิก 11 คน ปัจจุบันคงเหลือสมาชิกทั้งหมด 11 คน เลื่อนขั้นแล้ว 9 คน และ รุ่นที่ 13 เปิดตัวเมื่อวันที่ 15 มีนาคม 2025 จำนวน 14 คน
สมาชิกทุกคนอยู่ในสังกัด Zest Inc.

**การเปลี่ยนแปลงสมาชิก**
นับตั้งแต่งานเปิดตัวครั้งแรกของ SKE48 ทางวงได้มีการคัดเลือกสมาชิกเข้ามาแล้วทั้งสิ้น 12 รุ่น โดยไม่นับสมาชิกที่ย้ายมาจากวงพี่น้อง

**ผลงานต่างๆ**

**Singles**

**AKB48 B-Side**

**Albums**

**ออริจินัลอัลบั้ม**

**สเตจอัลบั้ม**

**Stages**
Team S
ตัวหนา คือสเตจที่กำลังทำการแสดงในปัจจุบัน
Team KII
ตัวหนา คือสเตจที่กำลังทำการแสดงในปัจจุบัน
Team E
ตัวหนา คือสเตจที่กำลังทำการแสดงในปัจจุบัน
Kenkyuusei
ตัวหนา คือสเตจที่กำลังทำการแสดงในปัจจุบัน

**อดีตสมาชิก**

**สมาชิกที่จบการศึกษา**

**สมาชิกที่ย้ายวง**

**สมาชิกที่ยกเลิกการควบวง**

**แหล่งข้อมูลอื่นๆ**
  SKE48 official website
หมวดหมู่:กลุ่มดนตรีสัญชาติญี่ปุ่น
หมวดหมู่:วงน้องสาวของเอเคบีโฟร์ตีเอต
}
อินดีป็อป

อินดีป็อป (Indie pop) เป็นแนวดนตรีแนวออลเทอร์นาทิฟร็อกเกิดขึ้นในสหราชอาณาจักรในช่วงกลางคริสต์ทศวรรษ 1980 กับต้นกำเนิดจากวงโพสต์-พังก์ สกอตแลนด์ของค่ายโพสต์การ์ดเรคคอร์ด ในช่วงต้นคริสต์ทศวรรษ 1980 อย่างเช่นวงออเรนจ์จูซ โจเซฟเค และศิลปินอินดีที่โดดเด่นในแถบสหราชอาณาจักรอย่างวงเดอะสมิธส์

**อ้างอิง**
หมวดหมู่:แนวเพลงออลเทอร์นาทิฟร็อก
หมวดหมู่:วัฒนธรรมดีไอวาย
เกาะเช็กล้าปก๊อก

ไฟล์:Lantau Island reclamation.png|right|thumb|แผนที่แสดงการถมทะเลบนเกาะลันเตา, Lam Chau และเช็กล้าปก๊อก
เกาะเช็กล้าปก๊อก เป็นเกาะทางตะวันตกของเขตบริหารพิเศษฮ่องกง เกาะเกาะเช็กล้าปก๊อกถูกเชื่อมกับเกาะลันเตาด้วยการถมทะเลเพื่อสร้างท่าอากาศยานนานาชาติฮ่องกง ทำให้ท่าอากาศยานมีชื่อเรียกอีกชื่อหนึ่งว่า "ท่าอากาศยานเช็กล้าปก๊อก"

**ชื่อ**
ชื่อของเกาะอาจมาจากความว่างเปล่าของเกาะ ('da chek lak', 打赤肋), รูปร่างของเกาะที่คล้ายกับปลาจานแดง (red seabream, Pagrus major; 'chek lap', 赤鱲) หรือเป็นบริเวณที่เคยมีปลานี้ชุกชุม

**ภูมิศาสตร์**
เกาะนี้ตั้งอยู่ทางเหนือของเกาะลันเตา โดยเคยเป็นเกาะเนินขนาดเล็กที่มีความยาวประมาณ km มีพื้นที่ km2 ก่อนที่จะสร้างท่าอากาศยานบนเกาะนี้ (อีกข้อมูลหนึ่งระบุที่ km2) ทางใต้สุดของเกาะมีคาบสมุทรขนาดเล็กที่พื้นที่ส่วนใหญ่ยังไม่ได้รับการพัฒนา

**ภูมิอากาศ**

**อ้างอิง**

**แหล่งข้อมูลอื่น**
  Delineation of area of existing village Chek Lap Kok (Tung Chung) for election of resident representative (2019 to 2022) (Chek Lap Kok New Village)
ช
ช
ก
พระราชวังบลัว

พระราชวังบลัว (Château de Blois) เป็นวังที่ตั้งอยู่บนฝั่งแม่น้ำลัวร์ในเมืองบลัวในจังหวัดลัวเรแชร์ ประเทศฝรั่งเศส พระราชวังบลัวเป็นที่ประทับของพระมหากษัตริย์ฝรั่งเศสหลายพระองค์ที่รวมทั้งพระเจ้าหลุยส์ที่ 12 และเป็นสถานที่ที่นักบุญโยนออฟอาร์คเดินทางไปรับพรจากอาร์ชบิชอปแห่งแร็งส์ในปี ค.ศ. 1429 ก่อนที่จะนำทัพไปขับไล่ฝ่ายอังกฤษที่ล้อมเมืองออร์เลอ็องอยู่ ระหว่างปี ค.ศ. 1618 ถึง ค.ศ. 1619 พระราชวังบลัวใช้เป็นที่ประทับกักกันสมเด็จพระราชินีมารี เดอ เมดีซิส หลังจากที่พระเจ้าหลุยส์ที่ 13 พระราชโอรสทรงทำการปฏิวัติโค่นอำนาจการเป็นผู้สำเร็จราชการแผ่นดินของพระองค์
ตัวพระราชวังที่ตั้งอยู่กลางเมืองบลัวประกอบด้วยสิ่งก่อสร้างหลายหลังที่สร้างระหว่างคริสต์ศตวรรษที่ 13 ถึง 17 รอบลานกลาง องค์ประกอบที่สำคัญที่สุดที่เป็นที่รู้จักกันทางสถาปัตยกรรมคือบันไดเวียนหลักที่ปีกพระเจ้าฟร็องซัวที่ 1

**อ้างอิง**

**แหล่งข้อมูลอื่น**
หมวดหมู่:ปราสาทและวังแห่งลุ่มแม่น้ำลัวร์
หมวดหมู่:พระราชวังในประเทศฝรั่งเศส
หมวดหมู่:สถาปัตยกรรมสมัยฟื้นฟูศิลปวิทยา
หมวดหมู่:สิ่งก่อสร้างในจังหวัดลัวเรแชร์
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในคริสต์ทศวรรษ 1500
เจฟฟ์ บริดเจส

เจฟฟรีย์ ลีออน "เจฟฟ์" บริดเจส (Jeffrey Leon "Jeff" Bridges) เกิดเมื่อวันที่ 4 ธันวาคม ค.ศ. 1949 เป็นนักแสดงและนักดนตรีชาวอเมริกัน เป็นที่รู้จักในผลงานภาพยนตร์เรื่อง The Last Picture Show, Tron, Against All Odds, Starman, The Fabulous Baker Boys, The Fisher King, Fearless, The Big Lebowski, Arlington Road, The Contender, Iron Man,  Seabiscuit และ  Crazy Heart ซึ่งทำให้เขาได้รับรางวัลออสการ์ สาขานักแสดงนำชายยอดเยี่ยม

**อ้างอิง**
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากลอสแอนเจลิส
นิบิรุ

นิบิรุ (Nibiru บ้างก็สะกดว่า Neberu) เป็นชื่อทางโหราศาสตร์ของดาวพฤหัสบดีในวัฒนธรรมบาบิโลเนีย เป็นคำในภาษาอัคคาเดียน มีความหมายว่า "จุดตัด" หรือ "จุดหักเห" โดยมากใช้กับแม่น้ำ ในการศึกษาดาราศาสตร์ของชาวบาบิโลน คำว่า นิบิรุ (สะกดในอักษรคูนิฟอร์มว่า dné-bé-ru or MULni-bi-rum) ใช้ในความหมายถึงจุดสูงสุดของสุริยะคาบ เช่น จุดครีษมายันกับกลุ่มดาวที่เกี่ยวข้อง
หลักฐานเกี่ยวกับจุด นิบิรุ มีบรรยายอยู่ในจารึกแผ่นที่ 5 ของมหากาพย์ว่าด้วยการสร้างโลก Enûma Eliš ดังนี้
 "เมื่อมาร์ดุควางตำแหน่งของนิบิรุ เอนลิลกับเออาบนท้องฟ้า" 
เนื่องจากเป็นตำแหน่งสูงสุดบนเส้นทางโคจรของดาวเคราะห์ นิบิรุ จึงถูกมองว่าเป็นที่นั่งของ summus deus ผู้ไล่ต้อนดวงดาวไปเหมือนกับฝูงแกะ เทียบได้กับ มาร์ดุค ในตำนานของบาบิโลน 

**อ้างอิง**
หมวดหมู่:ดาราศาสตร์
พระราชวังอ็องบวซ

พระราชวังอ็องบวซ (Château d'Amboise) เป็นวังที่ตั้งอยู่ที่บนฝั่งแม่น้ำลัวร์ในอ็องบวซในจังหวัดลัวเรแชร์ ประเทศฝรั่งเศส 

**ประวัติ**

**ที่มาและการใช้เป็นที่ประทับ**
พระราชวังอ็องบวซสร้างบนเนินสูงที่มองลงมายังแม่น้ำลัวร์เพื่อใช้ในการควบคุมทางยุทธศาสตร์ ที่มาแทนที่ในยุคกลางด้วยสะพาน พระราชวังเริ่มสร้างเป็นครั้งแรกในคริสต์ศตวรรษที่สิบเอ็ด เมื่อ Fulk Nerra เคานต์แห่งอ็องฌูสร้างที่มั่นขึ้นด้วยหิน
ต่อมาพระราชวังอ็องบวซก็ได้รับการขยายต่อเติมเรื่อยมา จนเมื่อมาถึงวันที่ 4 กันยายน ค.ศ. 1434 ก็ถูกยึดโดยพระเจ้าชาร์ลที่ 7 แห่งฝรั่งเศส เมื่อหลุยส์แห่งอ็องบวซผู้เป็นเจ้าของถูกตัดสินว่ามีความผิดในการวางแผนเป็นปฏิปักษ์ต่อพระเจ้าหลุยส์ที่ 11 และถูกตัดสินลงโทษถึงประหารชีวิตในปี ค.ศ. 1431 แต่ได้รับการอภัยโทษแต่ถูกยึดอสังหาริมทรัพย์ เมื่อตกมาเป็นของหลวงแล้วอ็องบวซก็กลายเป็นพระราชวังที่เป็นที่โปรดปรานของพระมหากษัตริย์ฝรั่งเศสที่รวมทั้งพระเจ้าชาร์ลที่ 8 ผู้ทรงตัดสินพระทัยดำเนินการสร้างเสริมใหม่อย่างเต็มที่ที่เริ่มขึ้นในปี ค.ศ. 1492 เริ่มต้นในแบบปลายสมัยสถาปัตยกรรมกอธิควิจิตรแบบฝรั่งเศส และหลังจากปี ค.ศ. 1495 พระองค์ก็ทรงจ้างช่างหินชาวอิตาลีมาสองคน คือ โดเมนีโก ดา กอร์โตนา และฟรา โจกอนโดที่ทำให้สถาปัตยกรรมของพระราชวังอ็องบวซเป็นสถาปัตยกรรมชิ้นแรกๆ ของฝรั่งเศสที่ตกแต่งลวดลายแบบยุคเรอเนซองซ์ ส่วนช่างก่อสร้างชาวฝรั่งเศสที่ได้รับการบันทึกไว้ในเอกสารก็ได้แก่ กอแล็ง บียาร์, กีโยม เซอโน และหลุยส์ อาร์ม็องฌาร์

**อ้างอิง**

**แหล่งข้อมูลอื่น**
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในคริสต์ศตวรรษที่ 15
อ็องบวซ
อ็องบวซ
หมวดหมู่:สถาปัตยกรรมสมัยฟื้นฟูศิลปวิทยา
หมวดหมู่:สถาปัตยกรรมสมัยฟื้นฟูศิลปวิทยา
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:สิ่งก่อสร้างในจังหวัดลัวเรแชร์
ชาใบหม่อน

ชาใบหม่อน เป็นชาที่กำลังได้รับความนิยม ไม่แพ้ชาชนิดอื่นโดยสรรพคุณของใบหม่อนจะช่วยป้องกันรักษา โรคเบาหวาน ลดระดับน้ำตาลในเส้นเลือด และช่วยขจัดไขมันส่วนเกินในร่างกายได้ดี อีกทั้งยังมีราคาค่อนข้างถูกเมื่อเทียบกับชาชนิดอื่นๆ
หม่อน (Morus spp.) สมุนไพรพื้นบ้าน อาหารของหนอนไหม กลายมาเป็นเครื่องดื่มบำรุงสุขภาพชั้นเยี่ยมของมนุษย์ สถาบันหม่อนไหมแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ (สมมช.) ได้บุกเบิกการค้นคว้าวิจัยการผลิตชาใบหม่อนและสรรพคุณของพืชชนิดนี้มาตั้งแต่ปี พ.ศ. 2536 ร่วมกับสถาบันอาหาร มหาวิทยาลัยมหิดล มหาวิทยาลัยขอนแก่น มหาวิทยาลัยรังสิต มหาวิทยาลัยนเรศวร และกรมวิทยาศาสตร์การแพทย์ พบใบหม่อนมีกรดอะมิโนที่จำเป็นต่อร่างกายครบทุกชนิด มีแคลเซียมสูง มีสารต้านอนุมูลอิสระที่สำคัญหลายชนิด เช่น เควอซิติน (quercetin) แคมเฟอรอล (kaempferol) และ รูติน(rutin) นอกจากนั้นยังพบชาใบหม่อนมีสารดีเอ็นเจ (1-deoxynojirimycin) มีสรรพคุณลดระดับน้ำตาลในเลือด มีสารกาบา (gamma amino-butyric acid) ลดความดันโลหิต มีสารกลุ่มฟายโตสเตอโรล (Phytosterol) ลดไขมันในเลือด อีกทั้งไม่พบผลข้างเคียง จึงปลอดภัยต่อผู้บริโภค

**วิธีการเก็บเกี่ยว**
วิธีการเก็บยอดใบหม่อนเพื่อที่จะนำมาสกัดเป็นชา จะใช้เพียง 3 ยอดบนสุดเท่านั้น และจะเก็บในช่วงเช้า ก่อนพระอาทิตย์ขึ้น (วิธีการเก็บจะเหมือนกับการเก็บยอดชาทั่วไป) หลังจากนั้นนำมาตากแดดให้แห้ง หรือผ่านกระบวนการอบฆ่าเชื้อ 
การทำชาใบหม่อน
1. เด็ดส่วนใบของหม่อน นำมาล้างน้ำให้สะอาด หลังจากนั้นนำมาซอยให้เป็นชิ้นเล็กๆ
2. นำขึ้นใส่ตะแกรงตากแดดประมาณ 2-3 แดด จนแห้ง หรือจะใช้วีธีนำเข้าเตาอบ ผ่านความร้อนก็ได้เช่นกัน
3. เก็บบรรจุใส่ภาชนะที่มิดชิด และเก็บไว้ในที่แห้งไม่อับชื้น
4. หากต้องการความหอมอีกรสชาติหนึ่ง ให้นำชาที่แห้งแล้ว ไปคั่วไฟอ่อนๆ ก่อนนำมาชงก็ได้ พื่อเพิ่มกลิ่นและรสของชาใบหม่อน

**วิธีการชง**
การชงชาใบหม่อนเพื่อให้คุณประโยชน์ที่ดีนั้น ควรที่จะนำใบแห้งมาบดให้ละเอียด ใส่ในซองเยื่อกระดาษสำหรับชงชา  สำหรับชาใบหม่อนจำนวน 2 กรัม ควรใช้กับน้ำปริมาณ 3 แก้ว แล้วควรทานให้หมดภายในวันเดียว

**รสนิยมในการบริโภค**

**อ้างอิง**
2.http://cha-thai.blogspot.com/search/label/%E0%B8%8A%E0%B8%B2%E0%B9%83%E0%B8%9A%E0%B8%AB%E0%B8%A1%E0%B9%88%E0%B8%AD%E0%B8%99
หมวดหมู่:ชา
อังเดร เบอร์โต

อังเดร เบอร์โต (Andre Berto) มีชื่อเต็มว่า อังเดร ไมเคิล เบอร์โต (Andre Michael Berto) เกิดเมื่อวันที่ 7 กันยายน  ค.ศ. 1983 ที่  ไมอามี  รัฐฟลอริดา  เป็นนักมวยชาวอเมริกันเชื้อสายเฮติเจ้าของฉายา The Beast  
ได้แชมป์โลกในรุ่นเวลเตอร์เวท ของสภามวยโลก (WBC) มาในปี ค.ศ. 2008 ด้วยการเอาชนะทีเคโอยกที่ 7 มิเกล แองเจิล รอดดิเกวซ นักมวยชาวเม็กซิกัน
ในวันที่ 31 มกราคม  ค.ศ. 2011   เบอร์โตก็จะได้ขึ้นชกป้องกันตำแหน่งแชมป์โลกกับ  เชน มอสลีย์  ที่  ลาสเวกัส 
แต่ต่อมาเบอร์โตได้ออกมาประกาศขอเลื่อนการชกครั้งนี้ออกไปเนื่องจากสภาวะจิตใจที่ย่ำแย่ของเบอร์โตจากการสูญเสียญาติในเหตุการณ์แผ่นดินไหวทีเฮติ
ต่อมาในวันที่ 3 กันยายน ค.ศ. 2012 เบอร์โตได้เป็นแชมป์โลกในรุ่นเวลเตอร์เวท ของสหพันธ์มวยนานาชาติ (IBF) เมื่อเป็นฝ่ายชนะทีเคโอ เดยาน ซาเวค นักมวยชาวสโลวีเนีย ในยกที่ 5 เมื่อซาเวคถูกหมัดของเบอร์โตจนเป็นแผลแตกขนาดใหญ่ ทำให้กรรมการยุติการชก ในการชกที่รัฐมิสซิสซิปปี 

**อ้างอิง**

**แหล่งข้อมูลอื่น**
 เว็บไซต์ส่วนตัว date=2011-09-03 
หมวดหมู่:นักมวยสากลชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายเฮติ
หมวดหมู่:แชมป์โลก IBF
หมวดหมู่:แชมป์โลก WBC
ประตูควังฮวา

ประตูควังฮวา เป็นประตูหลักและเป็นประตูที่มีขนาดใหญ่ที่สุดของพระราชวังคย็องบก ก่อสร้างขึ้นเมื่อ ค.ศ. 1392 ในรัชสมัยพระเจ้าแทโจ ปฐมกษัตริย์แห่งราชวงศ์โชซ็อน ประตูนี้เคยพังทลายลงหลายครั้งและได้รับการบูรณะซ่อมแซมขึ้นหลายครั้ง จนกระทั่งเปิดให้สาธารณชนเข้าชมได้อีกครั้งในวันที่ 15 สิงหาคม พ.ศ. 2553
หมวดหมู่:สถานที่ในประเทศเกาหลีใต้
ซูเปอร์ฮิต 1

ซูเปอร์ฮิต 1 เป็นอัลบั้มพิเศษจาก นิธิทัศน์ โปรโมชั่น ออกวางแผงเมื่อปี พ.ศ. 2533 โดยได้นำศิลปินชื่อดังของค่ายทั้งหมด 4 คนได้แก่ แซม ยุรนันท์,กุ้ง ตวงสิทธิ์,ก้อย พรพิมล และ ดอน สอนระเบียบ มาร้องเพลงลูกทุ่งที่ได้รับความนิยมในอดีตโดยทุกเพลง ได้ทำดนตรีและเรียบเรียงดนตรีใหม่ทั้งหมดจากฝีมือของอดีตสมาชิกวง แกรนด์เอ็กซ์ อย่าง โชคดี พักภู่ 
หมวดหมู่:อัลบั้มเพลงไทยในปี พ.ศ. 2533
หมวดหมู่:เพลงลูกทุ่ง
สัญญาต่างตอบแทน

สัญญาต่างตอบแทน (synallagmatic contract, reciprocal contract, bilateral contract, multilateral contract หรือ multipartite contract) เป็นศัพท์กฎหมาย หมายถึง นิติกรรมที่มีคู่กรณีหลายฝ่ายเกี่ยวข้อง หรือที่เรียกว่า "สัญญา" และคู่สัญญาต่างฝ่ายต่างมีหน้าที่ต้องตอบแทนกันโดยกระทำหรืองดเว้นกระทำการอย่างใด ๆ เช่น ในสัญญาซื้อขาย ผู้ซื้อมีหน้าที่ชำระราคาทรัพย์สินที่ตนซื้อ และผู้ขายก็มีหน้าที่ส่งมอบทรัพย์สินดังกล่าวให้แก่ผู้ซื้อ เป็นต้น
สัญญาต่างตอบแทนมีชื่อเรียกอื่น ๆ อีก เช่น ทวิภาคีสัญญา, สัญญาสองฝ่าย, พหุภาคีสัญญา, สัญญาหลายฝ่าย, นิติกรรมสองฝ่าย และ นิติกรรมหลายฝ่าย ดังนั้น นิติกรรมหรือสัญญาที่ไม่ต่างตอบแทน จึงอาจเรียกว่า "นิติกรรมฝ่ายเดียว" (unilateral act) หรือ "สัญญาผูกพันฝ่ายเดียว" (unilateral contract)

**อ้างอิง**
 กิตติศักดิ์ ปรกติ. (2550). คำอธิบายวิชากฎหมายแพ่ง : หลักทั่วไปว่าด้วยบุคคลธรรมดา และหลักทั่วไปว่าด้วยนิติบุคคล. (พิมพ์ครั้งที่ 2). กรุงเทพฯ : วิญญูชน.- ศนันท์กรณ์ โสตถิพันธุ์. (2551). คำอธิบายนิติกรรม-สัญญา. (พิมพ์ครั้งที่ 13). กรุงเทพฯ : วิญญูชน.- โสภณ รัตนากร. (2521-2522). "นิติกรรม." สารานุกรมไทยฉบับราชบัณฑิตยสถาน, (เล่ม 15 : ธรรมวัตร-นิลเอก). กรุงเทพฯ : โรงพิมพ์พระจันทร์.
----
หมวดหมู่:คำศัพท์กฎหมาย
โรงเรียนเทศบาลอ้อมน้อย

โรงเรียนเทศบาลอ้อมน้อย เป็นโรงเรียนแห่งแรกของเทศบาลนครอ้อมน้อย ก่อตั้งโดยนายกเทศมนตรีเมืองอ้อมน้อย นายสมศักดิ์ ขวัญเมือง และคณะผู้บริหารของเทศบาลอ้อมน้อย เปิดดำเนินการเมื่อวันที่ ๑๖ พฤษภาคม ๒๕๔๗ ตั้งอยู่เลขที่ ๘๙/๙ หมู่ที่ ๑๓ ซอยวัดใหม่หนองพระอง (เพชรเกษม ๙๑) ตำบลอ้อมน้อย อำเภอกระทุ่มแบน จังหวัดสมุทรสาคร 

**ประวัติโรงเรียน**

**ทำเนียบผู้บริหารโรงเรียนเทศบาลอ้อมน้อย**

**จำนวนห้องเรียน ครู และนักเรียน**
มี 48 ห้องเรียน  คุณครุ 42 คน  นักเรียน 1000 คน (โดยประมาณ) ผู้อำนวยการสถานศึกษา 1 คน    รองผู้อำนวยการสถานศึกษา 1 คน

**อาคาร-สถานที่ในโรงเรียน**
 อาคาร 1 เป็นอาคาร 4 ชั้น แบบ สน.ศท. 4/12  มีการใช้อาคารนี้ดังนี้
** ชั้นล่าง  ห้องผู้อำนวยการ 
** ชั้น 2  ห้องวิชาการ , ห้องพักครูช่วงชั้นที่ 3 , ไม่ทราบว่า  2  ห้อง ใช้ประโยชน์อะไร
** ชั้น 3  ห้อง E-learning ,ห้องเรียน จำนวน 3 ห้อง
** ชั้น 4  ห้อง ปฏิบัติการคอมพิวเตอร์ , ห้องเรียนจำนวน 1 ห้อง- อาคาร 2 เป็นอาคาร 4 ชั้น แบบ สน.ศท. 4/12  มีการใช้อาคารนี้ดังนี้
** ชั้นล่าง ห้องสมุดของโรงเรียน , ห้องประกันคุณภาพ
** ชั้น 2 ห้องปฏิบัติการทางภาษา (Sound Lab) , ห้องดนตรีไทย , ห้องเรียน จำนวน 2 ห้อง
** ชั้น 3 ห้องปฏิบัติการวิทยาศาสตร์ , ห้องเรียนจำนวน 3 ห้อง
** ชั้น 4 ห้องดนตรีสากล , ห้องเรียนจำนวน 3 ห้อง- อาคาร 3 เป็นอาคาร 4 ชั้น แบบ สน.ศท. 4/12  มีการใช้อาคารนี้ดังนี้
** ชั้นล่าง ห้องเด็กอนุบาล
** ชั้น2  ห้องพักครู , ห้องเรียนจำนวน2
**ชั้น3  ห้องปฏิบัติการทางภาษา , ห้องเรียนป.5จำนวน3ห้อง
**ชั้น4  ห้องห้องนาฏศิลป์ , ห้องเรียนป.6 จำนวน3ห้อง 
** ชั้น 3 
** ชั้น 4 - อาคาร 4 เป็นอาคาร 4 ชั้น  แบบ สน.ศท. 4/12  มีการใช้อาคารนี้ดังนี้
** ชั้นล่าง ห้องประชุม
** ชั้น 2  ห้องเรียนป.1
**ชั้น3  ห้องเรียนป.2 , ห้องวิทยาศาสตร์
**ชั้น4  ห้องคอมพิวเตอร์ , ห้องเรียนป.3 
** ชั้น 3 
** ชั้น 4 - อาคารเอนกประสงค์ จะอยู่ใกล้ๆกับ อาคาร 3  โดยมีการใช้อาคารดังนี้
** ชั้นล่าง  โรงอาหารเด็ก  
** ชั้นบน  โรงยิม  ก
*

**ผลงานที่สร้างชื่อเสียง**

**จากงานกีฬาองค์กรปกครองส่วนท้องถิ่นแห่งประเทศไทย ครั้งที่ ...**
หมวดหมู่:โรงเรียนในจังหวัดสมุทรสาคร
หมวดหมู่:โรงเรียนเทศบาล
หมวดหมู่:โรงเรียนที่ก่อตั้งในปี พ.ศ. 2547
หมวดหมู่:สิ่งก่อสร้างในอำเภอกระทุ่มแบน
หมวดหมู่:เทศบาลนครอ้อมน้อย
สิตางศุ์ ปุณภพ

วิรัลพัชร กาญจนศักดิ์ชัย (นามเดิม สมฤทัย กาญจนศักดิ์ชัย; เกิด 14 ธันวาคม พ.ศ. 2528) ชื่อเล่น ปาย เป็นที่รู้จักในชื่อ สิตางศุ์ ปุณภพ เป็นนักแสดงและพิธีกรชาวไทย เข้าสู่วงการบันเทิงโดยมีผลงานภาพยนตร์เรื่องแรก สะใภ้บรื๋อ..อ..อ และเป็นที่รู้จักจากผลงานภาพยนตร์สร้างชื่อเรื่อง 32 ธันวา และมีผลงานละครเรื่อง โลกสองใบของนายเดียว, รักล้น ๆ 9 คน 4 คู่, คุณชายตำระเบิด และ ธิดาวานร จบการศึกษาระดับปริญญาตรีจากคณะบริหารธุรกิจ มหาวิทยาลัยเชียงใหม่ และปริญญาโท สาขาบริหารธุรกิจ จากนิด้า
สิตางศุ์สมรสกับธนิก ภูวนัตตรัย ด้วยพิธีการทางศาสนาคริสต์ที่โบสถ์มหาไถ่ กรุงเทพมหานคร ในช่วงเช้า และพิธีฉลองมงคลสมรสในช่วงเย็นของวันที่ 24 กุมภาพันธ์ พ.ศ. 2566 
สิตางศุ์ระบุว่าตนเองเปลี่ยนไปนับถือศาสนาคริสต์นิกายโรมันคาทอลิกตามความเชื่อของสามี เมื่อเดือนมิถุนายน พ.ศ. 2566

**ละครโทรทัศน์**

**ละครชุด**
2552 
เซน...สื่อรักสื่อวิญญาณ ตอน หลง 
จอย
2557 
เหลี่ยมโจร ตอน ภัยออนไลน์ 
ปาย
2558 
เซน...สื่อรักสื่อวิญญาณ ตอน จุดเริ่มต้นของการสิ้นสุด 
แอน
2559 
The Angels นางฟ้าล่าผี ปี 2 
พร
เราเกิดในรัชกาลที่ ๙ เดอะซีรีส์ 
นางพยาบาล
2562 
ลูกผู้ชาย : ภูผา 
อนงค์ 
พรุ่งนี้จะไม่มีแม่แล้ว 
หวาน (แม่พอใจ) (รับเชิญ)
2566 
วาเลนไทน์ อะเกน..มูไม่พักวันรักวนลูป 
มาแรงทับ

** ซิทคอม**
2553 
รักล้นล้น 9 คน 4 คู่ 
แอ้ว
2554 - 2555 
บางรักซอย 9 
พิม (รับเชิญ)
2555 - 2557 
ลูกพี่ลูกน้อง  
นุ๊ก
2555 
เป็นข่าว 
ปาย
2561 
สภากาแฟ 4.0 ตอนที่ 14 แมวไม่อยู่ หนูร่าเริง 
กิ๊ก (กู้ภัยหญิง) (รับเชิญ)
2562 
สุภาพบุรุษสุดซอย 2019 
บิ๋ม (รับเชิญ)

**ภาพยนตร์**
2551 
สะใภ้บรื๋อ..อ..อ 
น้องเล็ก
2552 
32 ธันวา 
อั้ม
2553 
น้ำผีนองสยองขวัญ 
หนูดาว
สุดเขตเสลดเป็ด 
สีรุ้ง
2555 
วาเลนไทน์ สวีทตี้ 
บะหมี่
2562 
บอดี้การ์ดหน้าหัก 
ปาย

**พิธีกร**
 รายการ ไหนเล่าซิ๊ l Vlog 1 ทางช่อง Youtube:ANO and Friends คู่กับ คีรติ มหาพฤกษ์พงศ์, อโณทัย นิรุตติเมธี (4 เมษายน พ.ศ. 2563 - ปัจจุบัน) - รายการทางช่อง ปายกะนิก คู่กับ (18 เมษายน พ.ศ. 2563 - ปัจจุบัน)

**รางวัลที่เคยได้รับ**

**อ้างอิง**

**แหล่งข้อมูลอื่น**
 pai_sitang
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากอำเภอเมืองเชียงใหม่
หมวดหมู่:บุคคลจากคณะบริหารธุรกิจ มหาวิทยาลัยเชียงใหม่
หมวดหมู่:บุคคลจากคณะบริหารธุรกิจ สถาบันบัณฑิตพัฒนบริหารศาสตร์
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:นักแสดงจากจังหวัดเชียงใหม่
Nepenthes sibuyanensis

Nepenthes sibuyanensis เป็นหม้อข้าวหม้อแกงลิงถิ่นเดียวของเกาะซิบูยัน (Sibuyan) ในประเทศฟิลิปปินส์ ชื่อของหม้อข้าวหม้อแกงลิงชนิดนี้ถูกตั้งตามชื่อเกาะ

**ลักษณะทางพฤกษศาสตร์**
N. sibuyanensis มีลำต้นยาว 1.5 ม. มีเส้นผ่าศูนย์กลาง 8 มม. ปล้องยาว 1.5 ซม. เป็นทรงกระบอกเมื่อตัดขวาง
ใบแคบคล้ายแผ่นหนัง ไร้ก้าน แผ่นใบรูปใบหอกถึงเป็นรูปพายเล็กน้อย ยาวได้ถึง 18 ซม. กว้าง 5 ซม. แผ่นใบปลายแหลม สอบเรียวไปทางฐาน ขอบเป็นครีบคู่ยื่นไปสองในสามของปล้อง มีเส้นใบตามยาว 5-6 เส้นในแต่ละด้านของเส้นกลางใบ สายดิ่งยาว 1-2 เท่าของความยาวหม้อ กว้าง 9 มม.
หม้อบนที่หาดูได้ยาก
หม้อล่างรูปไข่ถึงรูปกรวย อาจสูงถึง 26 ซม. กว้าง 15 ซม. หม้อบนไม่ค่อยจะถูกสร้างขึ้นมานัก มีขนาดเล็กกว่า และสีจากกว่าหม้อล่าง มีสันคู่ด้านหน้าของหม้อ บางครั้งจะเป็นปีกตะเข็บ (กว้าง ≤3 มม.de) เมื่อเข้าใกล้เพอริสโตม ปากรูปไข่ เฉียงตามแนวนอนเล็กน้อย เพอริสโตมเป็นทรงกระบอก ยกตัวไปทางคอ กว้าง 20 มม. มีสัน (สูง ≤1 มม.) เว้นระยะห่างต่อสัน 2 มม. ฟันเรียงตัวที่ขอบด้านในของเพอริสโตม ยาว 4 มม. มีต่อมปกคลุมพื้นผิวด้านในของหม้อ ต่อมมีเส้นผ่าศูนย์กลาง 0.8 มม. มีความหนาแน่น 200-500 ต่อมต่อตารางเซนติเมตร ฝารูปไข่-รูปหัวใจกว้าง ยาว 8 ซม. กว้าง 6.5 ซม. ปลายมล ไม่มีรยางค์ มีต่อมรูปไข่ (เส้นผ่าศูนย์กลาง ≤1 มม.) หนาแน่นตรงกลางผิวใต้ฝา มีเดือยรูปเส้นด้าย (ยาว ≤3 มม.) ที่ฐานฝา
N. sibuyanensis มีช่อดอกแบบกระจะ ในช่อดอกเพศผู้ ก้านช่อดอกยาวอย่างน้อย 18 ซม. แกนกลางยาว 15 ซม. ก้านดอกย่อยมีหนึ่งดอก ยาว 14 มม. ไม่มีใบประดับ กลีบรวมรูปขอบขนาน ป้าน ยาวประมาณ 3 มม. เกสรเพศผู้กลม ยาว 5 มม. อับเรณูเรียงชั้นเดียว ผลยาว 22 มม. รูปใบหอก (กว้าง ≤4 มม.) เมล็ดยาว 8 มม. รูปเส้นด้าย
ช่อดอกมีสิ่งปกคลุมแนบแน่น ปกคลุมหนาแน่น เป็นขนรูปดาว เส้าเกสรเกสรเพศผู้ปกคลุมด้วยขนสั้น ส่วนอื่นเกลี้ยงไม่มีขน
ใบสีค่อนข้างเหลืองถึงเขียวเข้ม เส้นกลางใบสีเขียวอ่อน ลำต้นและขอบแผ่นใบอาจมีสีค่อนข้างแดง หม้อล่างสีค่อนข้างเหลืองถึงสีแดง อาจมีจุดสีแดงกระจายตัวบนหม้อ (เส้นผ่าศูนย์กลาง ≤10 มม.) ต่ำกว่าเพอริสโตม เพอริสโตมมีสีเข้มกว่าตัวหม้อ ปกติเป็นสีแดงแดงเข้มถึงดำ ฝาสีค่อนข้างเหลืองถึงส้ม หม้อบนสีค่อนข้างขาว ตัวอย่างในหอพรรณไม้มีสีน้ำตาลอ่อนถึงแดง

**อ้างอิง**

**แหล่งข้อมูลอื่น**
  Nepenthes sibuyanensis date=2008-10-13  at NPGS/GRIN
หมวดหมู่:หม้อข้าวหม้อแกงลิง
โอตโต ฟัน เฟน

โอตโต ฟัน เฟน (Otto van Veen) หรือ อ็อกตาวิอุส ไวนิอุส (Octavius Vaenius; ราว ค.ศ. 1556 - 6 พฤษภาคม ค.ศ. 1629) เป็นจิตรกรและนักวาดลายเส้นชาวดัตช์ของยุคทองของเนเธอร์แลนด์ในคริสต์ศตวรรษที่ 16 และ 17 ฟัน เฟนทำงานส่วนใหญ่ในบริเวณแอนต์เวิร์ปและบรัสเซลส์ และเป็นที่รู้จักกันว่ามีห้องเขียนภาพใหญ่โตในแอนต์เวิร์ปที่สร้างงานหนังสือประกอบภาพเอ็มเบล็ม (Emblem book) หลายเล่ม และเป็นอาจารย์ของเปเตอร์ เปาล์ รือเบินส์ระหว่างปี ค.ศ. 1594/1595 ถึงปี ค.ศ. 1598 บทบาททางด้านความรู้เกี่ยวกับลัทธิมนุษยนิยมคลาสสิกมีอิทธิพลต่อมาในงานเขียนของรือเบินส์ ผู้ที่ต่อมาก็กลายเป็นผู้มีความเชี่ยวชาญในด้านเดียวกัน

**อ้างอิง**
 Belkin, Kristin Lohse: Rubens. Phaidon Press, 1998. ISBN 0-7148-3412-2.- Bertini, Giuseppe: "Otto van Veen, Cosimo Masi and the Art Market in Antwerp at the End of the Sixteenth Century." Burlington Magazine vol. 140, no. 1139. (Feb., 1998), pp. 119-120.-  Rijksmuseum Amsterdam, Otto van Veen's Batavians defeating the Roman (sic) date=2012-02-11 - Van de Velde, Carl: "Veen Vaenius; Venius, Otto van" Grove Art Online. Oxford University Press, accessed 18 May, 2007.- Entry at the Netherlands Institute for Art History date=2013-11-20 

**ดูเพิ่ม **
 จิตรกรรมยุคทองของเนเธอร์แลนด์- จิตรกรรมบาโรก

**แหล่งข้อมูลอื่น**
 ชีวประวัติของโอตโต ฟัน เฟนที่  พิพิธภัณฑ์ศิลปะเว็บ- ภาพเขียนของโอตโต ฟัน เฟนที่  พิพิธภัณฑ์ศิลปะเว็บ

**ระเบียงภาพ**
ไฟล์:Archduchess Isabella Clara Eugenia and her Dwarf, c.1599.jpg|"อาร์ชดัชเชสอิซาเบล กลารา เอวเฆเนีย และคนแคระ"ราว ค.ศ. 1599
ไฟล์:Vaenius - Alexander Farnese.png|"อาเลสซานโดร ฟาร์เนเซ ดุ๊กแห่งปาร์มาและเปียเชนซา"
ไฟล์:HendrikvdBergh.jpg|"ภาพเหมือนของแฮ็นดริก ฟัน เดินแบร์ค"
ไฟล์:Veen01.jpg|"การช่วยเหลือไลเดิน"ราว ค.ศ. 1574
ไฟล์:"Batavians defeating Romans on the Rhine" by Otto van Veen.jpg|"ปัตตาเวียพิชิตโรมันที่แม่น้ำไรน์"ราว ค.ศ. 1613
หมวดหมู่:บุคคลที่เกิดในคริสต์ทศวรรษ 1550
หมวดหมู่:จิตรกรชาวดัตช์
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรสมัยจริตนิยม
หมวดหมู่:จิตรกรชาวเฟลมิช
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรสมัยบาโรก
หมวดหมู่:จิตรกรภาพเหมือน
หมวดหมู่:จิตรกรภาพประวัติศาสตร์
หมวดหมู่:บุคคลจากจังหวัดเซาท์ฮอลแลนด์
ศิรัฐ วิทยถาวรวงศ์

ศิรัฐ วิทยถาวรวงศ์ รัฐ เป็นนักแสดงชาวไทย มีผลงานการแสดงช่วงเริ่มเข้าวงการจากภาพยนตร์เรื่อง 32 ธันวา ก่อนจะเป็นหนึ่งในผู้เข้ารอบ 50 คน หนุ่มโสดคลีโอปี 2010 www.cleothailand.com

**ประวัติ**
ศิรัฐ วิทยถาวรวงศ์ เกิดเมื่อวันที่ 24 กันยายน  พ.ศ. 2529 ที่กรุงเทพมหานคร จบการศึกษาชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล (สายวิทยาศาสตร์-คณิตศาสตร์) จบระดับปริญญาตรี คณะบริหารธุรกิจ สาขาวิชาการบริหารทั่วไป มหาวิทยาลัยรามคำแหง
ปัจจุบัน ศิรัฐ แต่งงานแล้วกับนักแสดงสาว  ใบปอ-ชาลินี บุนนาค นักแสดงจากภาพยนตร์เรื่อง “เลิฟ จุลินทรีย์ รักมันใหญ่มาก” ได้คลอดลูกสาวเป็นที่เรียบร้อยแล้วเมื่อวันที่ 31 พฤษภาคม 2559 ที่ผ่านมา ที่โรงพยาบาลพญาไท 2 พร้อมตั้งชื่อลูกสาวว่า “น้องข้าวเช้า” ด้วยน้ำหนัก 2,320 กรัม

**ผลงาน**

**ละครโทรทัศน์ **
 2553 รักล้นๆ 9 คน 4 คู่ (ช่อง 9 )- 2557 จูบ Kiss Me WorkPointTV- 2558 เทวดาฟันน้ำนม (ช่อง 7)- 2558 เลื่อมสลับลาย (ช่อง 7)- 2560 แหวนปราบมาร (ช่อง 7)

**ภาพยนตร์**
 2552 32 ธันวา รับบท หนุ่ม- 2553 สุดเขตสเลดเป็ด รับบท ก้อง- 2555 วาเลนไทน์ สวีทตี้ รับบท ต๊อก

**มิวสิควิดีโอ **
 ที่ว่างของความเสียใจ ศิลปิน NUTTY (2553)- ห่าง ๆ ไม่ต่างจากเลิก  ศิลปิน อุ๋ม วฤตดา ภิรมย์ภักดี  (2553)- คำขอครั้งสุดท้าย ศิลปิน ซาซ่า (2553)- แฟนดีดี ศิลปิน เนย ซินญอริต้า (2554)

**อ้างอิง**
# รัฐ-ศิรัฐ วิทยถาวรวงศ์
# แจ้งเกิดขวัญใจเก้งกวางคนใหม่ ศิรัฐ วิทยถาวรวงศ์ date=2011-12-04 

**แหล่งข้อมูลอื่น**
 Instagram sirath-  fanpage Sirath Wittayathawornwong
หมวดหมู่:นักแสดงชายชาวไทย
มอยเร

ไฟล์:Schadow Grabmal Alexander 2.jpg|thumb|upright=1.3|เทพีมอยเรทั้งสาม แสดงอยู่ที่ Old National Gallery, กรุงเบอร์ลิน
เทพีมอยเร (Μοῖραι, Moirae หรือ Moerae หรือ The Fates) เป็นเทพีในตำนานเทพเจ้ากรีก บุตรีแห่งเทพซุสและเทพีเทมิส เป็นเทพีสามองค์ที่เป็นบุคลาธิษฐานของพรหมลิขิต ที่เทียบเท่ากับเทพีพาร์เซ (Parcae) ในตำนานเทพเจ้าโรมัน หรือเทพีนอร์นส์ (Norns) ในในตำนานเทพเจ้าเยอรมัน 
คำว่า “Μoira” ในภาษากรีก (μοῖρα) แปลตรงตัวว่าส่วนหนึ่ง ซึ่งเมื่อขยายส่วนออกไปแล้วก็เป็นชีวิตหรือพรหมลิขิต เทพีมอยเรควบคุมยานด้ายแห่งโชคชะตาของชีวิตของมนุษย์เดินดินทุกคนตั้งแต่เกิดจนตาย
โคลโท (Clotho) มีหน้าที่ปั่นเส้นด้ายแห่งชีวิต (กำเนิดชีวิต)
แลกคีลิศ (Lachesis) มีหน้าที่เป็นผู้ทอดเส้นด้าย (จากวัยเด็กไปถึงวัยชรา)
อโทรพอส (Atropos) มีหน้าที่ตัดเส้นด้าย (หมดเวลาบนโลก)

**อ้างอิง**
 Thomas Blisniewski, '1992. 'Kinder der dunkelen Nacht: Die Ikonographie der Parzen vom späten Mittelalter bis zum späten 18. Jahrhundert. (Cologne)  Iconography of the Fates from the late Middle Ages to the end of the 18th century.- Robert Graves, Greek Myths- Jane Ellen Harrison, Prolegomena to the Study of Greek Religion 1903. Chapter VI, "The Maiden-Trinities"- Karl Kerenyi, 1951. The Gods of the Greeks (Thames and Hudson)- Harry Thurston Peck, Harper's Dictionary of Classical Antiquities, 1898. - Herbert Jennings Rose, Handbook of Greek Mythology, 1928.- Carl Ruck and Danny Staples, The World of Classical Myth, 1994.- William Smith, Dictionary of Greek and Roman Biography and Mythology, 1870, article on Moira,  date=2005-10-26 - The Fates, written by L. B. Powers, copyright 2009, http//:www.lbpowers.com

**แหล่งข้อมูลอื่น**
  Theoi Project: "Moirae"
หมวดหมู่:เทพเจ้ากรีก
คาร์ล เออร์บัน

คาร์ล เออร์บัน (Karl Urban) เกิดเมื่อวันที่ 7 มิถุนายน ค.ศ. 1972 เป็นนักแสดงจากนิวซีแลนด์
เขาเป็นที่รู้จักจากบทบาทเอโอแมร์ ในภาพยนตร์ภาค 2 และภาค 3 ของภาพยนตร์ไตรภาคโดยปีเตอร์ แจ็กสัน ชุด เดอะลอร์ดออฟเดอะริงส์ และรับบท ดร. ลีโอนาร์ด แม็กคอย ในภาพยนตร์ปี 2009 เรื่อง Star Trek เขายังรับบทวาโก ใน The Chronicles of Riddick และรับบทนักฆ่ารัสเซีย คิริลล์ ใน The Bourne Supremacy เขายังยังได้รับรางวัลการแสดงจากบทบาทในภาพยนตร์นิวซีแลนด์เรื่อง The Price of Milk และ Out of the Blue
หมวดหมู่:นักแสดงนิวซีแลนด์
หมวดหมู่:บุคคลจากเวลลิงตัน
หมวดหมู่:ชาวนิวซีแลนด์เชื้อสายเยอรมัน
ลี แวน คลีฟ

ลี แวน คลีฟ (Lee Van Cleef) (9 มกราคม ค.ศ. 1925 - 16 ธันวาคม ค.ศ. 1989) เป็นนักแสดงชาวอเมริกัน เจ้าของฉายา "ไอ้หน้าผี" โดยมากแสดงในภาพยนตร์ตะวันตกและภาพยนตร์แอ็กชัน ด้วยรูปหน้าคมและตาคมทำให้เขารับบทเป็นตัวร้ายในภาพยนตร์ ถึงแม้ต่อมาระยะหลังเขาจะได้รับบทเป็นตัวเอง อย่างเช่นรับบทนำร่วมในบทอดีตพันเอก ในเรื่อง For a Few Dollars More
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายดัตช์
หมวดหมู่:บุคคลจากรัฐนิวเจอร์ซีย์
สยึ๋มกึ๋ย

สยึ๋มกึ๋ย เป็นภาพยนตร์ไทยโดยไท เอ็นเตอร์เทนเมนต์ ที่ออกฉายเมื่อปี พ.ศ. 2534 กำกับโดยธนิตย์ จิตนุกูล นำแสดงโดย สุรศักดิ์ วงษ์ไทย, วัชระ ปานเอี่ยม, วาสนา พูนผล ประสบความสำเร็จทำรายได้ 18 ล้านบาท และยังได้รับรางวัลตุ๊กตาทองในสาขาเทคนิคการแต่งหน้ายอดเยี่ยม ภาพยนตร์ยังมีภาคต่อในชื่อ กึ๋ยทู สยึมกึ๋ย 2 ออกฉายในปี พ.ศ. 2538 และได้ทำภาคต่ออีกครั้ง ในชื่อ แก๊งค์ตบผี ออกฉายในปี พ.ศ. 2555

**ละครโทรทัศน์**
สยึมกึ๋ยส์ (Sayuem Kuey (2005)) เป็นละครโทรทัศน์ของไทย ผลิตโดย บริษัท ทีวี ธันเดอร์ จำกัด (มหาชน) สร้างจากบทประพันธ์ของ ธนิตย์ จิตต์นุกุล และบทโทรทัศน์ พิง ลำพระเพลิง นำแสดงโดย สราวุฒิ พุ่มทอง, นาเดีย โสณกุล กำกับการแสดงโดย ชัชวาล ศาสวัตกลูน ออกอากาศทาง ช่อง 3 โดยออกอากาศทุกวันเสาร์และอาทิตย์ เวลา 10.00-10.45 น. (ละครช่วงเช้าทีวีธันเดอร์) เริ่มตอนแรกวันที่ พ.ศ. 2545 ต่อจากละครเรื่อง วัยฝัน วันรัก

**งานสร้าง**

**นักแสดง**

**นักแสดงหลัก**

**นักแสดงสมทบ**

**อ้างอิง**

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2534
หมวดหมู่:ภาพยนตร์ที่กำกับโดย ธนิตย์ จิตนุกูล
หมวดหมู่:ละครโทรทัศน์ไทยในปี พ.ศ. 2545
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวี ธันเดอร์
หมวดหมู่:ภาพยนตร์โดยไท เอ็นเตอร์เทนเมนต์
วาสนา พูนผล

วาสนา พูลผล (แอน; เกิด 16 สิงหาคม พ.ศ. 2513) เป็นนักแสดงชาวไทย-สหรัฐอเมริกา

**ประวัติ**
วาสนาเกิดเมื่อวันที่ 16 สิงหาคม พ.ศ. 2513 มีพี่ 3 คน สำเร็จการศึกษาจากโรงเรียนแสนยานุกรวิทยา และชั้นมัธยมศึกษาปีที่ 4 ที่โรงเรียนเซนต์โยเซฟคอนเวนต์ ก่อนที่จะย้ายตามพี่ชายไปเรียนที่เกาะไต้หวัน 3 ปี โดยเข้าเรียนโรงเรียนหญิงล้วนที่ใช้ภาษาจีนกลางก่อน ต่อด้วยโรงเรียนนานาชาติ จากนั้นจึงกลับเมืองไทยและสอบเทียบชั้นมัธยมศึกษาปีที่ 6 ที่โรงเรียนมักกะสันพิทยา
วาสนาเริ่มเข้าสู่วงการตั้งแต่วัยรุ่น ด้วยการถ่ายแบบโดยเริ่มจากนิตยสารแพรว ตามด้วยนิตยสารแฟชั่นเล่มอื่น ๆ รวมทั้งงานโฆษณาต่าง ๆ เช่น เจลและมูสแต่งผม Pucelle, ผ้าอนามัยโซฟี, ยีนส์ Rena, สารให้ความหวาน Pal Sweet, John Henry ฯลฯ อีกทั้งยังเริ่มแสดงมิวสิกวีดีโอให้กับวงไมโครในเพลง "เติมน้ำมัน" และวงนูโวในเพลง "สัญชาตญาณบอก"
ต่อมาได้ถูกชักชวนเข้าสู่วงการภาพยนตร์โดยคุณประยูร วงษ์ชื่น ให้มาแสดงภาพยนตร์เรื่อง เวลาในขวดแก้ว (2534) โดยรับบทเป็น "จ๋อม" ร่วมกับนฤเบศร์ จินปิ่นเพชร, ปวีณา ชารีฟสกุล และ จิตต์โสภิณ ลิมปิสวัสดิ์ จากนั้นจึงมีผลงานภาพยนตร์ตามมาพักหนึ่ง อาทิ เช่น สยึ๋มกึ๋ย (2534) ที่สร้างโดยคุณธนิต จิตต์นุกูล (ปื๊ด)โดยแสดงคู่กับสุรศักดิ์ วงศ์ไทย ต่อด้วยภาพยนตร์ของค่ายอาร์เอส รองต๊ะแล่บแปล๊บ (2535) คู่กับทัช ณ ตะกั่วทุ่ง ที่เธอได้ร้องเพลงประกอบเพลง เกิดมาเพื่อเธอ ในภาพยนตร์เรื่องนี้อีกด้วย และในปี 2536 ได้กลับมาแสดงภาพยนตร์เรื่อง เพื่อนซื่อพาก๊อง ของคุณประยูร วงศ์ชื่นอีกครั้งโดยแสดงคู่กับจักรพรรณ อาบครบุรี ต่อมาได้เข้าสู่วงการละครโดยรับบทนำในช่วงแรก ตามด้วยบทสมทบซึ่งเป็นบทรองและบทร้ายจนถึงปัจจุบัน 
อีกทั้งยังมีกิจการส่วนตัวเป็นร้านขายสินค้าเด็กที่ห้างตรีนิตี้มอลล์ ซอยละลายทรัพย์ สีลม

**ผลงาน**

**ละครโทรทัศน์**

**ภาพยนตร์**
 เวลาในขวดแก้ว (2534) - สยึ๋มกึ๋ย (2534)- รองต๊ะแล่บแปล๊บ (2535)- เพื่อนซื่อพาก๊อง (2536)- มึงกู เพื่อนกันจนวันตาย (2554)- 4 KINGS 2 (2566)

**งานเพลง**
 ร้องเพลงประกอบภาพยนตร์ รองต๊ะแล่บแปล๊บ เพลง "เกิดมาเพื่อเธอ" (2535)

**มิวสิกวิดีโอ**
 ขอโทษ ของ เสกสรร ชัยเจริญ (2531)- เติมน้ำมัน ของ ไมโคร (2532)- สัญชาตญาณบอก ของ นูโว (2533)- น่าอาย ของ ฟอร์เอฟเวอร์ (2534)- ตะเกียงวิเศษ ของวง ไอเฟล (2534)

**โฆษณา**
 สบู่ลักส์

**อ้างอิง**
หมวดหมู่:บุคคลจากโรงเรียนแสนยานุกรวิทยา
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากโรงเรียนมักกะสันพิทยา
หมวดหมู่:ชาวไทยเชื้อสายอเมริกัน
หมวดหมู่:นักแสดงชาวไทยเชื้อสายอเมริกัน
หมวดหมู่:นักแสดงหญิงชาวไทยเชื้อสายอเมริกัน
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21